Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 919

2. A pályaorientáció tanításának célja A pályaorientáció célja a sikeres pályaválasztáshoz szükséges három alaptényező megfelelő együttállásának feltárása, az együttálláshoz szükséges személyes aktivitások megtervezése, és az egyéni életpálya-elképzelések alapján a pályaválasztási döntés segítése, tudatosítása. A pályaorientáció folyamatában a következő kérdések megválaszolása szükséges a cél elérése érdekében: 1. Az életpályatervben kigondolt, illetve meghatározott foglalkozás vagy foglalkozások eléréséhez megfelelő egyéni jellemzőkkel rendelkezik-e a konkrét személy? 2. Az életpályatervben kigondolt, illetve meghatározott foglalkozás vagy foglalkozások eléréséhez milyen szakmai képzés elvégzésére van szükség? 3. Az egyéni jellemzők alapján mely foglalkozások betöltése látszik a legmegfelelőbbnek a konkrét személy számára? 4. Az egyéni jellemzők alapján milyen szakmai képzés sikeres elvégzése a legvalószínűbb a konkrét személy számára? 5. A tanult szakma megfelelő-e az életpályatervben kigondolt, illetve meghatározott foglalkozás vagy foglalkozások betöltéséhez? 6. A tanult szakmában érvényesülhetnek-e a konkrét személy egyéni jellemzői?

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes